Podrobnosti priebežného hodnotenia z predmetu Právo finančného trhu, Bc. denní, LS
Priebežné hodnotenie z predmetu Právo finančného trhu sa uskutoční prostredníctvom systému ,,E-learning UK”. V systéme e-learning UK budú nahraté testy alebo iné formy aktivít z problematiky prebratej na prednáške a seminári. Postup na prihlásenie do tohoto systému a akým spôsobom nájdete konkrétnu formu priebežného hodnotenia sa nachádza nižšie. Každá forma priebežného hodnotenia bude pozostávať z otázok, ktoré budú reflektovať učivo prebraté na prednáškach aj seminároch. Za každý týždeň / okruh témy študent získa počet bodov (za predpokladu, že ich správne vyplní), v závislosti od zložitosti a náročnosti formy priebežného skúšania, tak aby súčet bodov za celý semester predstavoval 50 bodov. 
 

Konkrétna forma priebežného hodnotenia sa bude vypĺňať v domácom prostredí a o akú formu priebežného hodnotenia pôjde, sa študent dozvie priamo v systéme E-learning – Moodle. Rovnako sa študent zo systému dozvie konkrétny čas na vyplnenie testu alebo vypracovanie workshopu, eseje a pod. (zvyčajne na vypracovanie testu budú 3 dni, na iné aktivity aspoň 7 dní). 
Okruhy tém, z ktorých bude zostavené priebežné hodnotenie je nasledujúce (odzrkadľuje témy prednášok). Konkrétny termín priebežného hodnotenia bude zverejnený v Moodle:
1. Pojem, predmet, systém, zásady, pramene práva finančného trhu. Právna úprava subjektov finančného trhu.
2. Bankový systém. Právna úprava komerčných bánk. Komerčné poisťovníctvo.
3. Dôchodkové sporenie (2. a 3. pilier). 
4. Právna úprava kolektívneho investovania 

5. Finančné sprostredkovanie a finančné poradenstvo. Obchodníci s cennými papiermi.
6. Právna úprava pravidiel obchodovania na kapitálovom trhu.
7. Finančné nástroje.
8. Modely, druhy a metódy výkonu dohľadu nad finančným trhom.
9. Ochrana finančného spotrebiteľa. 
Postup pre študentov na prihlasovanie sa do systému ,,E-learning UK”

1. Choďte na internetovú stránku: https://moodle.uniba.sk/ 
2. V pravom hornom rohu je viditeľné, či ste do E-learningu prihlásení alebo nie. Ak nie, tak je potrebné kliknúť na ,,Prihlásenie”. Vaše používateľské meno je rovnaké ako používateľské meno do systému AIS2. Stlačíte ,,Pokračovať”. Hodí Vás to na stránku AIS2, kde si zadáte aj Vaše heslo do systému AIS2. 

3. Kliknite na ,,Právnická fakulta” a následne na ,,Katedra finančného práva” 

4. Kliknite na ,,2025/2026 Právo finančného trhu (LS)“ 

5. Kurz ,,Právo finančného trhu” je rozdelený podľa jednotlivých týždňov, v ktorých sa rozoberajú jednotlivé témy s obsahom podľa prednášok. Pod každým týždňom kliknite na ,,Test” alebo na inú formu priebežného hodnotenia a môžete začať.

UPOZORNENIE:

Prihlásenie sa na kurz „Právo finančného trhu“ v Moodle bude spustené od 17. 2. 2025 od 08:00 hod. Prvá aktivita (test) bude zameraná na pochopenie kritérií hodnotenia predmetu, bez úspešného absolvovania ktorej nie je možné sprístupniť ďalší obsah kurzu (vyžaduje sa úspešnosť 100 %, bez obmedzenia počtu pokusov).
